Taman Nasional Bukit Barisan Selatan iku taman nasional kang ana ing Kabupatèn Lampung Kidul, Kabupatèn Lampung Lor, Provinsi Lampung, lan Kabupatèn Bengkulu Kidul, Provinsi Bengkulu. 	
Taman Nasional Bukit Barisan Selatan iku wakil saka rentengan pagunungan Bukit Barisan kang wujud vegetasi alas mangrove, alas pasisir, alas pamah tropika nganti pagunungan ing Sumatera.

Taman nasional iki diresmikake kanthi pengumuman déning Mantri Pertanian nalika tanggal 14 Oktober 1982 nalika ana Konggrès Taman Nasional Sedunia III ing Denpasar, Bali. Wiwitane papan iki wujud Suaka Margasatwa Sumatra Kidul I kang dipilih miturut Besluit Van der Gouverneur Van Nederlandsch Indie No. 48 STB 621 tanggal 24 Dhésèmber 1935.

Flora lan Fauna 
Werna-warna tuwuhan ing taman nasional iki kaya ta:
 pidada (Sonneratia sp.)
 nipah (Nypa fruticans)
 cemara laut (Casuarina equisetifolia)
 pandhan (Pandanus sp.)
 cempaka (Michelia champaka)
 meranti (Shorea sp.)
 mersawa (Anisoptera curtisii)
 ramin (Gonystylus bancanus)
 keruing (Dipterocarpus sp.)
 damar (Agathis sp.)
 rotan (Calamus sp.)
 kembang raflesia (Rafflesia arnoldi)
Tuwuhan khas kang ana ing taman nasional iki ya iku kembang bangkai jangkung (Amorphophallus decus-silvae), kembang bangkai raseksa (A. titanum) lan anggrek raseksa (Grammatophylum speciosum). Dhuwure kembang bangkai jangkung bisa nganti punjul 2 mèter.
Taman Nasional Bukit Barisan Selatan iku habitat saka:
 beruwang madu (Helarctos malayanus malayanus)
 warak Sumatra (Dicerorhinus sumatrensis sumatrensis)
 macan Sumatra (Panthera tigris sumatrae)
 gajah Sumatra (Elephas maximus sumatranus)
 tapir (Tapirus indicus)
 ungko (Hylobates agilis)
 siamang (H. syndactylus syndactylus)
 simpai (Presbytis melalophos fuscamurina)
 kancil (Tragulus javanicus kanchil)
 penyu sisik (Eretmochelys imbricata)

Cathetan sikil 

Taman Nasional
Sumatra